**PASKAIDROJUMA RAKSTS**

**Madonas novada pašvaldības**

**2024. gada 29. augusta saistošajiem noteikumiem Nr. 16**

**“Grozījumi Madonas novada pašvaldības 2023. gada 30. novembra saistošajos noteikumos Nr. 18 “Brīvprātīgās iniciatīvas pabalsti Madonas novadā””**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **Paskaidrojuma raksta sadaļas** | **Norādāmā informācija** |  | | Saistošo noteikumu mērķis un grozījumu izdošanas nepieciešamības pamatojums | Saistošie noteikumi “Grozījumi Madonas novada pašvaldības 2023. gada 30. novembra saistošajos noteikumos Nr. 18 “Brīvprātīgās iniciatīvas pabalsti Madonas novadā”” (turpmāk – Saistošie noteikumi) izstrādāti ar mērķi grozīt spēkā esošos Madonas novada pašvaldības 2023. gada 30. novembra saistošos noteikumus Nr. 18 “Brīvprātīgās iniciatīvas pabalsti Madonas novadā” (turpmāk – saistošie noteikumi Nr. 18), kas nosaka Madonas novada pašvaldības brīvprātīgās iniciatīvas pabalstu veidus, apmērus, to piešķiršanas un izmaksas kārtību un to personu loku, kuras ir tiesīgas saņemt pabalstus. Ar Saistošajiem noteikumiem tiek ieviests jauns brīvprātīgās iniciatīvas pabalsta veids: pabalsts aizgādnībā esošas pilngadīgas personas aizgādnim (turpmāk – pabalsts).  Saistošie noteikumi izdoti ar mērķi atbalstīt personu, kuru Madonas novada bāriņtiesa iecēlusi par aizgādni vai pagaidu aizgādni personai, kurai tiesa ierobežojusi rīcībspēju vai nodibinājusi pagaidu aizgādnību un kuras deklarētā pamata dzīvesvieta ir pašvaldība vai pēdējā deklarētā dzīvesvieta pirms ievietošanas ilgstošas sociālās aprūpes un sociālās rehabilitācijas institūcijā bija pašvaldība. Valstī nav noteikta atlīdzība par aizgādņa pienākumu pildīšanu, tādēļ pabalsts varētu būt neliels atbalsts aizgādņiem.  Saistošajos noteikumos noteikts pabalsta apmērs 30 *euro* mēnesī par katru aizgādnībā esošu personu, ja tā nav ievietota ilgstošas sociālās aprūpes un sociālās rehabilitācijas institūcijā vai specializētajā ārstniecības iestādē personām ar garīga rakstura traucējumiem, un 15 *euro* mēnesī par katru aizgādnībā esošu personu, ja tā saņem pakalpojumu ilgstošas sociālās aprūpes un sociālās rehabilitācijas institūcijā vai specializētajā ārstniecības iestādē personām ar garīga rakstura traucējumiem, paredzēts, ka aizgādnībā esošas personas deklarētā dzīvesvieta ir pašvaldība vai aizgādnībā esošas personas pēdējā deklarētā pamata dzīvesvieta pirms ievietošanas ilgstošas sociālās aprūpes un sociālās rehabilitācijas institūcijā bija pašvaldība un lēmumu par aizgādņa iecelšanu pieņēmusi pašvaldības administratīvās teritorijas bāriņtiesa.  Saistošajos noteikumos paredzēta pabalsta izmaksas kārtība. Lai nepalielinātu administratīvo slogu pabalsta izmaksāšanas procesā, paredzēts, ka pabalstu izmaksā, pamatojoties uz vienreizēju aizgādņa iesniegumu, divas reizes gadā, par nepilnu mēnesi pabalstu izmaksājot proporcionāli dienu skaitam mēnesī. |  | | Saistošo noteikumu fiskālā ietekme uz pašvaldības budžetu | Šobrīd Madonas novada bāriņtiesa ir iecēlusi 37 aizgādņus personām ar ierobežotu rīcībspēju, no tām – 7 personas ar ierobežotu rīcībspēju saņem pakalpojumu ilgstošas sociālās aprūpes un sociālās rehabilitācijas institūcijā.  Saistošo noteikumu īstenošanai prognozētā aptuvenā fiskālā ietekme uz pašvaldības budžetu ir 16 500 *euro* gadā (2024. gadā 3100 *euro*).  Saistošo noteikumu izpilde notiks Madonas novada pašvaldības kārtējā gada budžeta ietvaros.  Saistošo noteikumu īstenošanai finansējums ik gadu tiks paredzēts pašvaldības budžetā. |  | | Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – Saistošo noteikumu tiesiskais regulējums attiecas un Saistošie noteikumi pozitīvi ietekmēs tās personas, kuras pilda aizgādņa pienākumus.  Saistošajiem noteikumiem nav tiešas ietekmes uz vidi, iedzīvotāju veselību, uzņēmējdarbības vidi un konkurenci. |  | | Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Saistošie noteikumi neietekmē līdzšinējās administratīvās procedūras. Netiek mainīta kārtība, kādā tiek sniegti pakalpojumi.  Nav paredzamas papildu administratīvo procedūru izmaksas. |  | | Saistošo noteikumu ietekme uz pašvaldības funkcijām un cilvēkresursiem | Jauna ietekme uz pašvaldības funkcijas, kuras izpildei tiek izstrādāti šie saistošie noteikumi – Pašvaldību likuma 4. panta pirmās daļas 9. punktā noteiktā autonomā funkcija: nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus, netiek paredzēta.  Saistošo noteikumu izpildes nodrošināšanai tiks iesaistīti pašvaldības esošie cilvēkresursi, nav nepieciešams veidot jaunas pašvaldības institūcijas vai darba vietas. |  | | Saistošo noteikumu izpildes nodrošināšana | Saistošajos noteikumos noteikto pabalstu administrēs pašvaldības iestāde “Madonas novada Sociālais dienests”. |  | | Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanai un paredz tikai to, kas ir vajadzīgs minētā mērķa nodrošināšanai. |  | | Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Saistošo noteikumu projekta izstrādāšanas laikā notikušas konsultācijas ar Madonas novada bāriņtiesu.  Atbilstoši [Pašvaldību likuma](https://likumi.lv/ta/id/336956-pasvaldibu-likums) 46. panta trešajai daļai, lai informētu sabiedrību par Saistošo noteikumu projektu un dotu iespēju iedzīvotājiem izteikt viedokli, Saistošo noteikumu grozījumu projekts no 2024. gada 22. jūlija līdz 6. augustam publicēts pašvaldības tīmekļa vietnē www.madona.lv sadaļas “Dokumenti” apakšsadaļā “Saistošo noteikumu projekti”. Priekšlikumi netika saņemti. |  | |  |

Domes priekšsēdētājs A. Lungevičs